Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 598/14/8803	Košice II, 16.6.2015
EEČ : 2-64-187-2015

U Z N E S E N I E

Trestná vec:	obvinená XXXXX a spol. 
Trestný čin:	podvod podľa § 250 odsek 1, odsek 3 písmeno b Trestného zákona číslo 140/1961 Zbierky zákonov v znení zákona číslo 183/1999 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: súkromný podnikateľ

	V trestnej veci vedenej proti obvinenej XXXXX rod. Pudleinerovej a spol. pre trestný čin podvodu podľa § 9 ods. 2, § 250 ods. 1, ods. 3 písm. b/  Trestného zákona účinného v čase spáchania skutku  ktorého sa mali dopustiť tak, že:

-	po predchádzajúcej vzájomnej dohode v snahe získať podvodným úmyslom finančný prospech dňa 10.02.1996 v presne nezistenom čase v obci XXXXX okres XXXXX - XXXXX si obvinená XXXXX rod. XXXXX zapožičala v autopožičovni súkromného podnikateľa XXXXX osobné motorové vozidlo zn. Škoda Felícia Combi, EČV: XXXXX po predložení overenej fotokópie živnostenského listu XXXXX XXXXX, so sídlom na ul. XXXXX v Košiciach  na dobu do 09.02.1997, pričom vyplatila zálohu 11.483,-Sk (381,16 €), obvinená XXXXX rod. XXXXX následne zapožičané osobné motorové vozidlo zn. Škoda Felícia Combi, EČV: XXXXX odovzdala na odpredaj obvinenému XXXXX, ktorý toto vozidlo odpredal neznámej osobe, čím poškodenému XXXXX spôsobil škodu vo výške XXXXX  (XXXXX,

lebo trestné stíhanie je neprípustné, preto že je  trestné stíhanie premlčané,

Odôvodnenie:
Uznesením vyšetrovateľa Okresného úradu vyšetrovania XXXXX II, sp. zn. XXXXX zo dňa 14.02.1997 bolo podľa § 160 ods. 1 Trestného poriadku vznesené XXXXX rod. XXXXX a dňa 10.04.1997 obvinenému XXXXX obvinenie pre trestný čin podvodu podľa § 9 ods. 2, § 250 ods. 1, ods. 3 písm. b/ Trestného zákona účinného v čase spáchania skutku  pre skutok, ktorý je uvedený   vo výrokovej časti tohto uznesenia.

	Uznesením vyšetrovateľa  Okresného úradu vyšetrovania XXXXX II, sp. zn. XXXXX zo dňa 14.04.1997 bolo podľa § 173 ods. 1 písm. a/ Trestného poriadku trestné stíhanie prerušené  proti obv. XXXXX rod. XXXXX a XXXXX pre neprítomnosť obvineného XXXXX, ktorý sa v mieste trvalého bydliska nezdržiaval.

	Uznesením vyšetrovateľa Okresného úradu vyšetrovania XXXXX II, sp. zn. XXXXX zo dňa 02.09.1999 bolo podľa § 173 ods. 2 Trestného poriadku pokračované v trestnom stíhaní oboch obvinených.

Uznesením vyšetrovateľa  Okresného úradu vyšetrovania XXXXX II, sp. zn. XXXXXo dňa 31.12.2003 bolo podľa § 173 ods. 1 písm. a/ Trestného poriadku trestné stíhanie prerušené  proti obv. XXXXX rod. XXXXX a XXXXX pre neprítomnosť obvinenej XXXXX rod. XXXXX ktorá sa v mieste trvalého bydliska nezdržiavala  a bolo po nej vyhlásené celoštátne pátranie.

Uznesením vyšetrovateľa OR PZ, OKP XXXXX, sp. zn. ORP-XXXXX zo dňa 03.10.2014 bolo podľa § 228 ods. 5 Trestného poriadku pokračované v trestnom stíhaní oboch obvinených.

Vyšetrovateľ OR PZ, OKP XXXXX dňa 09.06.2015 predložil na Okresnú prokuratúru XXXXX XXXXX spisový materiál s návrhom na zastavenie trestného stíhania proti obvinenej XXXXX rod.  XXXXX a XXXXX   pre trestný čin podvodu  podľa §  9 ods. 2, § 250 ods. 1, ods. 3 písm. b/ Trestného zákona účinného v čase spáchania skutku, a to podľa § 215 ods. 1 písm. d/ Trestného poriadku s poukazom na § 9 ods. 1 písm. a/  Trestného poriadku.

Skutok, pre ktorý bolo vznesené obvinenie XXXXX rod. XXXXX a XXXXX bol právne kvalifikovaný ako trestný čin podvodu  podľa §  9 ods. 2, § 250 ods. 1, ods. 3 písm. b/ Trestného zákona účinného v čase spáchania skutku, pričom dátumom spáchania, teda aj dokonania trestného činu je v tomto prípade deň 10.02.1996 a pri uvedenom trestnom činom podvodu podľa §  9 ods. 2, § 250 ods. 1, ods. 3 písm. b/ Trestného zákona účinného v čase spáchania skutku je trestná sadzba odňatia slobody na dva až osem rokov.

Je potrebné poukázať na to, že trestné stíhanie oboch obvinených bolo naposledy prerušené  dňa 31.12.2003 pre neprítomnosť obvinenej XXXXX  a pokračované v trestnom stíhaní oboch obvinených bolo až dňa 03.10.2014 a v čase od 31.12.2003 do 03.10.2014  vyšetrovateľ nevykonal žiadne relevantné procesné úkony smerujúce k meritórnemu ukončeniu veci.

Podľa § 67 ods. 1Trestného zákona účinného v čase spáchania trestného činu trestnosť činu zaniká uplynutím premlčacej doby, ktorá je:

a)	dvadsať rokov, ak ide o trestný čin, za ktorý tento zákon v osobitnej časti dovoľuje uložiť výnimočný trest.
b)	desať rokov, ak je horná hranica trestnej sadzby odňatia slobody najmenej desať rokov,
c)	päť rokov, ak je horná hranica trestnej sadzby odňatia slobody najmenej tri roky,
d)	tri roky pri ostatných trestných činoch.

(2) Do premlčacej doby sa nezapočítava doba, po ktorú nebolo možné páchateľa postaviť pred súd pre zákonnú prekážku, ani doba, po ktorú sa zdržoval v cudzine.

(3) Premlčanie trestného stíhania sa prerušuje

a)   oznámením alebo vznesením obvinenia  pre trestný čin, o premlčanie ktorého ide, ako aj po ňom nasledujúcimi úkonmi vyhľadávacieho orgánu, vyšetrovateľa, prokurátora alebo súdu smerujúcimi k trestnému stíhaniu páchateľa,

alebo

b) ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký alebo prísnejší.

(4) Prerušením premlčania sa začína nová premlčacia doba.

Premlčacia lehota nebola v zmysle nižšie uvedených zákonných dôvodov prerušená u obvinenej XXXXX rod. XXXXX vzhľadom na jej odpis z registra trestov, podľa ktorého doposiaľ nebola súdne trestaná a taktiež premlčacia lehota nebola prerušená u obvineného XXXXX vzhľadom na jeho  odpis z registra trestov, podľa ktorého bol doposiaľ štyrikrát súdne trestaný, naposledy rozsudkom Okresného súdu XXXXX, pod sp. zn. XXXXX zo dňa 12.04.2001, kedy bol odsúdený k podmienečnému trestu odňatia slobody a osvedčil sa dňa 05.07.2005.

Vzhľadom na trestné sadzby trestného činu podvodu podľa § 250 ods. 1, ods. 3 písm. b/ Trestného zákona účinného v čase spáchania skutku a aktuálne odpisy z registra trestov obvinených je možné konštatovať, že lehota premlčania trestného stíhania začala plynúť dňa 31.12.2003 vydaním uznesenia vyšetrovateľa o prerušení trestného stíhania a pri premlčacej dobe podľa § 67 ods. 1 písm. c/ Trestného zákona účinného v čase spáchania skutku, ktorá je v danom prípade 5 rokov, je možné konštatovať, že k premlčaniu trestného stíhania oboch obvinených došlo dňa 01.01.2008, teda po uplynutí 5 ročnej premlčacej lehoty, počas ktorej vyšetrovateľ nevykonal žiadne relevantné úkony smerujúce k meritórnemu ukončeniu veci.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené,  ak je trestné stíhanie premlčané.

Podľa § 2 ods. 1 Trestného zákona  trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Pre obvineného je priaznivejšie postupovať podľa zákona účinného  v čase spáchania skutku.

Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. V trestnom stíhaní sa však pokračuje, ak  obvinený vyhlási do troch dní odvtedy, čo mu bolo uznesenie o zastavení trestného stíhania oznámené, že na prejednaní veci trvá.

JUDr. Igor Tokár
prokurátor